Արցախի հերոս, Մարտական խաչ 1-ին աստիճանի շքանշանակիր, Սասնա ծռեր ջոկատի հրամանատար, սպորտի վարպետ Սամվել Գևորգյանի ծննդյան 65-ամյակի առթիվ անցկացվելու է ավանդական դարձած ֆուտբոլի բաց առաջնության հուշամրցաշար Երևանի 12 վարչական շրջանների միջև: Հուշամրցաշարը տեղի է ունենալու Դավթաշեն վարչական շրջանում։ Այսօր Ս. Գևորգյանի անվան թիվ 189 դպրոցում տեղի ունեցած հանդիսավոր բացմանը ներկա գտնվեցին Դավթաշեն վարչական շրջանի ղեկավար Ռուսլան Բաղդասարյանը, Սամվել Գևորգյանի այրին՝ Ռայա Գևորգյանը, Սրբոց նահատակաց եկեղեցու հոգևոր հովիվ Տեր Խորեն քահանա Մարուքյանը և այլ հյուրեր: Մրցաշարը կանցկացվի մայիսի 11-15-ը: Նշենք, որ հուշամրցաշարը նախաձեռնել են ՀՀ ԱԺ պատգամավոր Արթուր Գևորգյանը և Դավթաշեն վարչական շրջանի ղեկավար Ռուսլան Բաղդասարյանը: